ব্রিটেনের হাউস অব লর্ডসের সদস্য আলেক্স কারলাইল বিশিষ্ট আইনজীবী। বাংলাদেশের সাবেক প্রধানমন্ত্রী খালেদা জিয়ার হয়ে মামলা লড়ার জন্য বিএনপি তাঁকে নিয়োগ করেছে। জিয়া অরফানেজ ট্রাস্ট মামলায় খালেদা জিয়ার পাঁচ বছর জেল হয়েছে। তাঁর জামিনের আবেদনও অগ্রাহ্য হয়েছে। এই বিচার নিয়ে কারলাইল ইতিমধ্যেই বিভিন্ন সংবাদমাধ্যমে বাংলাদেশ সরকারের সমালোচনা করেছেন। বাংলাদেশে যাওয়ার অনুমতি তাঁর নেই। ভারতে এসে তাই তিনি সংবাদমাধ্যমের কাছে বাংলাদেশের রাজনৈতিক পরিস্থিতি ও বিচারব্যবস্থার ‘ব্যাখ্যা’ দিতে আগ্রহী। এ সময় বাংলাদেশ থেকে বিএনপির কয়েকজন আইনজীবী নেতারও দিল্লি আসার কথা ছিলো।